pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ รับทราบความคืบหน้าเตรียมเจรจาความตกลงการค้าเสรี (FTA) ระหว่างไทยกับสหรัฐอาหรับเอมิเรตส์ เชื่อมั่นช่วยเสริมสร้างสิทธิประโยชน์ทางการค้า เพิ่มมูลค่าเศรษฐกิจไทย
วันพุธที่ 26 เมษายน 2566
26/04/2566
โฆษกรัฐบาลเผย นายกฯ รับทราบความคืบหน้าเตรียมเจรจาความตกลงการค้าเสรี (FTA) ระหว่างไทยกับสหรัฐอาหรับเอมิเรตส์ เชื่อมั่นช่วยเสริมสร้างสิทธิประโยชน์ทางการค้า เพิ่มมูลค่าเศรษฐกิจไทย
โฆษกรัฐบาลเผย นายกฯ รับทราบความคืบหน้าเตรียมเจรจาความตกลงการค้าเสรี (FTA) ระหว่างไทยกับสหรัฐอาหรับเอมิเรตส์ เชื่อมั่นช่วยเสริมสร้างสิทธิประโยชน์ทางการค้า ผลักดันเพิ่มมูลค่าเศรษฐกิจไทย
วันนี้ (วันที่ 26 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการเตรียมเจรจาการทําความตกลงการค้าเสรี (FTA) ระหว่างไทยกับสหรัฐอาหรับเอมิเรตส์ ที่จะเกิดขึ้นในวันที่ 9 พฤษภาคม 2566 จากกระทรวงพาณิชย์ ซึ่งนายกรัฐมนตรีเชื่อมั่นว่าความตกลงการเจรจานี้จะสามารถเพิ่มมูลค่าการค้าให้กับประเทศไทย รวมทั้งสร้างโอกาสการพัฒนาทางเศรษฐกิจไทยให้เติบโต
โฆษกประจําสํานักนายกรัฐมนตรี กล่าวว่า ไทยกับสหรัฐอาหรับเอมิเรตส์มีมูลค่าการค้าระหว่างกันสูง โดยสหรัฐอาหรับเอมิเรตส์ เป็นคู่ค้าอันดับที่ 6 ของไทยในตลาดโลก และอันดับที่ 1 ในตะวันออกกลาง ในปี 2565 การค้าระหว่างไทยกับสหรัฐอาหรับเอมิเรตส์ มีมูลค่าสูงกว่า 20,800 ล้านดอลลาร์สหรัฐ หรือกว่า 700,000 ล้านบาท การเจรจาเพื่อทําความตกลงการค้าเสรี (FTA) จะช่วยส่งเสริมสิทธิประโยชน์ทางการค้าระหว่างกันได้มาก ซึ่งในวันที่ 9 พฤษภาคม 2566 จะมีการเจรจาความร่วมมือทําความตกลงการค้าเสรี (FTA) อย่างเป็นทางการ
โดยภายหลังการทํา FTA กับสหรัฐอาหรับเอมิเรตส์ ประเทศไทยจะได้สิทธิประโยชน์ทางการค้าหลากหลายรายการ เช่น สามารถส่งสินค้าไปยังกลุ่มประเทศตะวันออกกลางโดยได้รับการยกเว้นภาษี ได้สิทธิกับกลุ่มประเทศคณะมนตรีความร่วมมือรัฐอ่าวอาหรับ (Gulf Cooperation Council: GCC) ที่ประกอบด้วยสมาชิก 6 ประเทศ ได้แก่ ซาอุดีอาระเบีย คูเวต โอมาน สหรัฐอาหรับเอมิเรตส์ กาตาร์ และบาห์เรน ไปด้วย
“นายกรัฐมนตรีรับทราบการเตรียมความพร้อมในการเจรจา FTA ระหว่างไทยกับสหรัฐอาหรับเอมิเรตส์ ซึ่งเชื่อมั่นว่าเมื่อการเจรจาครั้งนี้สําเร็จจะเป็นอีกโอกาสสําคัญให้กับการค้าของไทยในตลาดภูมิภาคตะวันออกกลาง ทั้งนี้รัฐบาลมีนโยบายแสวงหาตลาดทางการค้า การลงทุน กับต่างประเทศอย่างต่อเนื่อง ทั้งนี้ เพิ่มสัมพันธ์ทางการลงทุน และเพื่อโอกาสสินค้าไทยสู่ตลาดสากล” นายอนุชาฯกล่าว
รัฐบาลไทย-ข่าวทำเนียบรัฐบาล-กรมทางหลวงชนบท ชวนเช็กอินริมชายฝั่งทะเล ชมโลมาบริเวณ “สะพานแดง” บนถนนสาย สค.5036 จังหวัดสมุทรสาคร
วันพุธที่ 26 เมษายน 2566
กรมทางหลวงชนบท ชวนเช็กอินริมชายฝั่งทะเล ชมโลมาบริเวณ “สะพานแดง” บนถนนสาย สค.5036 จังหวัดสมุทรสาคร
สนับสนุนการท่องเที่ยวภายในประเทศ กระจายรายได้สู่ชุมชนอย่างยั่งยืน
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวเช็กอินบนถนนทางหลวงชนบทสาย สค.5036 จังหวัดสมุทรสาคร ท่ามกลางบรรยากาศของป่าชายเลนที่อุดมสมบูรณ์ พร้อมถ่ายภาพพระอาทิตย์ตกดินและชมวิถีชีวิตของสัตว์น้ําบริเวณ “สะพานแดง” สถานที่ท่องเที่ยวชื่อดังของจังหวัด เพื่อสนับสนุนการท่องเที่ยวภายในประเทศและการกระจายรายได้สู่ชุมชนอย่างยั่งยืน
จุดเช็กอินสะพานแดง เป็นอีกหนึ่งสถานที่ที่แสดงถึงสัญลักษณ์ว่าผู้มาเยือนได้เดินทางมาถึงจังหวัดสมุทรสาครแล้ว จุดนี้ต้องถ่ายรูปเช็กอินเพื่อชวนให้คนมาตามรอย ทช. จะนํานักท่องเที่ยวเข้าสู่บริเวณ “สะพานแดง” ตําบลพันท้ายนรสิงห์ ซึ่งสะพานมีลักษณะเป็นสะพานคอนกรีตท่อนยาวสีแดงเข้มตั้งตระหง่านตัดกับสีของน้ําทะเลอย่างสวยงาม สามารถเดินเล่นบนสะพานชมธรรมชาติ สัมผัสแสงแดด น้ําทะเล และสายลม ชมพระอาทิตย์ขึ้นหรือตกกลางทะเลท่ามกลางทิวทัศน์ของป่าชายเลนอันอุดมสมบูรณ์ สัตว์ทะเลหลากหลายสายพันธุ์ และฝูงโลมาอิรวดี ซึ่งถือว่าเป็นไฮไลต์ของสะพานแดงแห่งนี้อีกด้วย บริเวณรอบสะพานแดงมีการขายอาหารทะเลแห้งและสด สามารถซื้อกลับไปเป็นของฝาก รวมถึงมีร้านอาหารทะเลให้บริการหลายร้าน ก่อนเดินทางกลับแวะศาลเจ้าพ่อมัจฉานุ เป็นศาลที่ชาวประมงให้ความเคารพนับถือและสักการะขอพรก่อนออกทะเล โดยนักท่องเที่ยวสามารถกราบไหว้เพื่อความเป็นสิริมงคล นอกจากนี้จังหวัดสมุทรสาครยังมีสถานที่ท่องเที่ยวทั้งวัด ตลาดน้ํา ตลาดขายอาหารทะเล สวนผลไม้ วิถีชีวิตชุมชนดั้งเดิมของชาวประมง และอื่น ๆ อีกมากมาย สําหรับการเดินทางจากกรุงเทพฯ ให้เข้าถนนบางขุนเทียน - ชายทะเล สู่ถนนทางหลวงชนบทสาย สค.5036 ไปจนสุดถนนจะพบป้ายจุดชมปลาโลมาแล้วให้เลี้ยวขวาไปประมาณ 3 กิโลเมตร สะพานแดงจะอยู่ด้านข้างของศาลเจ้าพ่อมัจฉานุ ทั้งนี้ ทช. ขอให้ประชาชนเดินทางท่องเที่ยวบนถนนทางหลวงชนบทอย่างมั่นใจ และโปรดสังเกตป้ายจราจรในสายทาง เพื่อความสะดวกในการสัญจรของท่านให้ถึงที่หมายอย่างปลอดภัย
รัฐบาลไทย-ข่าวทำเนียบรัฐบาล-ทุบสถิติ! ส่งออก “ทุเรียนตะวันออกฤดูใหม่” 2 เดือน ยอดรวมกว่า 1.3 หมื่นตัน
วันพุธที่ 26 เมษายน 2566
ทุบสถิติ! ส่งออก “ทุเรียนตะวันออกฤดูใหม่” 2 เดือน ยอดรวมกว่า 1.3 หมื่นตัน
.....
กระทรวงพาณิชย์ โดยสํานักงานเกษตรจังหวัดจันทบุรี เผยสถานการณ์ทุเรียนล่าสุดต้นเดือนเม.ย. 66 พบว่า ผลผลิตทุเรียนจะออกกระจุกตัวตั้งแต่ช่วงกลางเดือนเม.ย. ต่อเนื่องถึงก่อนกลางเดือน พ.ค.
.
โดยทุเรียนจาก 3 จังหวัดภาคตะวันออก คือ จันทบุรี ระยอง ตราด จะมีปริมาณผลผลิตรวมราว 782,942 ตัน
.
สําหรับสถานการณ์ส่งออกทุเรียนและมังคุด (ข้อมูล ณ วันที่ 19 เม.ย. 66) มีจํานวนถึง 944 ตู้ แบ่งเป็น ดังนี้
.
• การส่งออกทุเรียน 873 ตู้คอนเทนเนอร์:
- ส่งออกทางบก 301 ตู้
- ทางเรือ 531 ตู้
-ทางอากาศ 17 ตู้
- ทางรถไฟ 24 ตู้
.
• การส่งออกมังคุด 71 ตู้คอนเทนเนอร์:
- ส่งออกทางบก 55 ตู้
- ทางเรือ 15 ตู้
- ทางอากาศ 1 ตู้
.
ทั้งนี้ เฉพาะยอดส่งออกทุเรียนดังกล่าว ถือว่า "ทุบสถิติ" การส่งออกจากปีก่อน ๆ หากรวมปริมาณการส่งออกทุเรียนนับตั้งแต่วันที่ 1 ก.พ. 66 - ปัจจุบัน จะมีประมาณถึง 13,781 ตัน
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส MOU ขับเคลื่อนการพัฒนาอุตสาหกรรมงานแสดงสินค้าของประเทศไทย ( EMTEX)
วันพุธที่ 26 เมษายน 2566
ดีอีเอส MOU ขับเคลื่อนการพัฒนาอุตสาหกรรมงานแสดงสินค้าของประเทศไทย ( EMTEX)
ดีอีเอส MOU ขับเคลื่อนการพัฒนาอุตสาหกรรมงานแสดงสินค้าของประเทศไทย ( EMTEX)
วันนี้ (26 เมษายน 2566) นางสาวกรรวี สิทธิชีวภาค ผู้ตรวจราชกากระทรวงดิจิทัลเพื่อเศรษฐกิจและสังคม (ดีอีเอส) เข้าร่วมลงนามบันทึกข้อตกลงความร่วมมือ เพื่อขับเคลื่อนการพัฒนาอุตสาหกรรมงานแสดงสินค้าของประเทศไทย (Empower Thailand Exhibition : EMTEX) กับ 11 หน่วยงาน ภายในงาน MICE DAY 2023 โดยมี ดร. อรรชกา สีบุญเรือง ประธานกรรมการส่งเสริมการจัดประชุมและนิทรรศการ สํานักงานส่งเสริมการจัดประชุมและนิทรรศการ (องค์การมหาชน) หรือ ทีเส็บ ร่วมเป็นสักขีพยาน พร้อมด้วยหน่วยงานภาครัฐและเอกชนเข้าร่วมลงนามในครั้งนี้ ณ สามย่านมิตรทาวน์ ฮอลล์ ชั้น 5
______________________
รัฐบาลไทย-ข่าวทำเนียบรัฐบาล-“ทิพานัน”แจ้งข่าวดีผู้ประกันตนม.33 ขยายเวลาโครงการสินเชื่อซื้อบ้านดอกเบี้ยถูก ผ่านแอปฯ GHB ALL GEN เพิ่มเติม เริ่ม 8-31 พ.ค.นี้  ชี้ “พล.อ.ประยุทธ์”มุ่งลดความเหลื่อมล้ำ
วันพุธที่ 26 เมษายน 2566
26/04/2566
“ทิพานัน”แจ้งข่าวดีผู้ประกันตนม.33 ขยายเวลาโครงการสินเชื่อซื้อบ้านดอกเบี้ยถูก ผ่านแอปฯ GHB ALL GEN เพิ่มเติม เริ่ม 8-31 พ.ค.นี้  ชี้ “พล.อ.ประยุทธ์”มุ่งลดความเหลื่อมล้ํา
“ทิพานัน”แจ้งข่าวดีผู้ประกันตนม.33 ขยายเวลาโครงการสินเชื่อซื้อบ้านดอกเบี้ยถูก ผ่านแอปฯ GHB ALL GEN เพิ่มเติม เริ่ม 8-31 พ.ค.นี้  ชี้ “พล.อ.ประยุทธ์”มุ่งลดความเหลื่อมล้ํา และยกระดับคุณภาพชีวิตของประชาชนในทุกมิติ
วันนี้ (26 เม.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งลดเหลื่อมล้ําและยกระดับคุณภาพชีวิตของประชาชนในทุกมิติ เพิ่มโอกาสให้ประชาชนเข้าถึงที่อยู่อาศัยที่มั่นคงเพิ่มมากขึ้น ผ่านโครงการสินเชื่อที่อยู่อาศัยเพื่อผู้ประกันตน ซึ่งที่ผ่านมามีผู้ประกันตนมาตรา 33 ยื่นขอสินเชื่อ 18,815 ล้านบาทแล้ว จากกระแสความต้องการของผู้ประกันตน ล่าสุดมีข่าวดี โดยนายสุชาติ ชมกลิ่น รัฐมนตรีว่าการกระทรวงแรงงาน โดยสํานักงานประกันสังคม (สปส.) ร่วมกับธนาคารอาคารสงเคราะห์ เปิดโอกาสให้ผู้ประกันตน ที่สนใจขอรับรหัส เข้าร่วมโครงการสินเชื่อที่อยู่อาศัยเพื่อผู้ประกันตนเพิ่มเติมได้แล้ว ผ่านแอปพลิเคชัน GHB ALL GEN ตั้งแต่วันที่ 8 พฤษภาคม 2566 นี้ตั้งแต่เวลา 09.00 น. เป็นต้นไป จนถึงวันที่ 31 พฤษภาคม 2566 เวลา 16.00 น.
น.ส.ทิพานัน กล่าวว่า ทั้งนี้ สิทธิดังกล่าวสําหรับผู้ประกันตนมาตรา 33 ที่จ่ายเงินสมทบมาแล้วไม่น้อยกว่า 6 เดือน สามารถใช้สิทธิในการไถ่ถอนจํานองที่อยู่อาศัย หรือรีไฟแนนซ์ รวมถึงลดอัตราดอกเบี้ยสินเชื่อที่อยู่อาศัยในบัญชีเงินกู้ที่กู้อยู่กับธนาคารอาคารสงเคราะห์ ในอัตราดอกเบี้ยคงที่ ปีที่ 1-5 เท่ากับ 1.99% ต่อปี ด้วยวิธีการง่ายๆ เพียงดาวน์โหลดแอปพลิเคชัน GHB ALL GEN และเพิ่มเพื่อน พร้อมสมัครไลน์ GHB Buddy เพื่อขอรหัสเข้าร่วมโครงการ ทั้งนี้ สามารถตรวจสอบกําหนดระยะเวลายื่นกู้ตามรหัสของท่านได้ที่ www.ghbank.co.th ทุกวันที่ 10, 20, 30 ของทุกเดือน
รองโฆษกประจําสํานักนายกรัฐมนตรี กล่าวว่า สําหรับการขอหนังสือรับรองสถานะความเป็นผู้ประกันตน เพื่อประกอบการยื่นกู้กับธนาคารอาคารสงเคราะห์ จะต้องดําเนินการให้แล้วเสร็จภายในวันที่ 31 มกราคม 2567 โดยสามารถขอรับหนังสือรับรองสถานะความเป็นผู้ประกันตนแบบอิเล็กทรอนิกส์ผ่าน www.sso.go.th ของ สปส. ยื่นพร้อมเอกสารส่วนตัวประกอบด้วย บัตรประชาชน สําเนาทะเบียนบ้าน ทะเบียนสมรส ใบเปลี่ยนชื่อ-นามสกุล (ถ้ามี) เอกสารแสดงรายได้ และเอกสารแสดงหลักประกัน (ที่อยู่อาศัย ที่จดจํานองกับธนาคาร) สามารถยื่นกู้กับธนาคารอาคารสงเคราะห์ ได้ทุกสาขาทั่วประเทศ ผู้ประกันตนที่สนใจสามารถสอบถามรายละเอียดเพิ่มเติมได้ที่สํานักงานประกันสังคมกรุงเทพมหานครพื้นที่ ทั้ง 12 แห่ง สํานักงานประกันสังคมจังหวัด/สาขา/ที่ท่านสะดวก หรือโทรฯ สายด่วน 1506 ติดต่อสอบถาม ได้ตลอด 24 ชั่วโมง หรือดูรายละเอียดเพิ่มเติมได้ที่ www.sso.go.th
“พล.อ.ประยุทธ์มุ่งส่งเสริมให้ประชาชนมีที่อยู่อาศัยที่มั่นคง จัดสรรที่ดินทํากินให้ประชาชน พัฒนาโครงสร้างพื้นฐานด้านต่างๆ เพิ่มขีดความสามารถในการแข่งขัน ดึงดูการลงทุน เพิ่มโอกาสทางการค้า สร้างงาน สร้างรายได้เพื่อคนไทยเงินเต็มกระเป๋า”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลรายงานความคืบหน้าสถานการณ์อพยพคนไทยในซูดาน นายกฯ สั่งการ ให้ดูแลอำนวยความสะดวกและความปลอดภัยคนไทยทุกคน
วันพุธที่ 26 เมษายน 2566
26/04/2566
โฆษกรัฐบาลรายงานความคืบหน้าสถานการณ์อพยพคนไทยในซูดาน นายกฯ สั่งการ ให้ดูแลอํานวยความสะดวกและความปลอดภัยคนไทยทุกคน
โฆษกรัฐบาลรายงานความคืบหน้าสถานการณ์อพยพคนไทยในซูดาน นายกฯ สั่งการ ให้ดูแลอํานวยความสะดวกและความปลอดภัยคนไทยทุกคน
นายอนุชา บูรพชัยศรีโฆษกประจําสํานักนายกรัฐมนตรีเปิดเผยว่า วันนี้ (26 เมษายน 2566) กระทรวงการต่างประเทศได้รายงานความคืบหน้าสถานการณ์อพยพคนไทยในซูดาน โดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตาม ดูแลสถานการณ์การดําเนินการอย่างใกล้ชิด
โดยมีคนไทยและครอบครัวชาวต่างชาติรวม 136 คน ประกอบด้วย กลุ่มคนไทยเดิมที่ สอท ณ กรุงไคโร จัดรถให้ 133 คน (และคู่สมรสชาวต่างชาติ 2 คน) พร้อมหญิงไทยและบุตร 2 คน (และคู่สมรสชาวอเมริกัน 1 คน) รออยู่ที่ท่าเรือ Port Sudan แล้ว รอเปิดให้ลงเรือ โดยไม่กําหนดเวลาเรือออกที่แน่นอน (มีผู้รอลงเรือแล้วประมาณ 800 คน)
ซึ่งกลุ่มแรก 82 คน ที่ออกเดินทางไปทางไปเจดดาห์เมื่อวาน (25 เมษายน 2566) กําหนดจะถึงเมืองเจดดาห์ เวลา 06.00 น. (เวลาไทย 10.00 น) ซึ่งใช้เวลาเดินทางจาก Port Sudan ไปยังเมืองเจดดาห์ ประมาณ 24 ชม ทั้งนี้ ทางการซาอุดีฯ จะนํากลุ่มนี้ไปรวมกันที่ฐานทัพเรือ
ในส่วนของเครื่องบิน ทอ. 3 ลํา กําหนดถึงเมืองเจดดาห์เวลาประมาณ 06.00 น. (เวลาไทย 10.00 น) และสําหรับคนไทย 5 คนที่เมือง Madani สอท. ณ กรุงไคโร กําหนดให้รถเข้าไปรับวันนี้ เพื่อเดินทางไปยัง Port Sudan ซึ่งจะได้รายงานความคืบหน้าต่อไป
“นายกรัฐมนตรีสั่งการดูแลสถานการณ์อย่างใกล้ชิดให้ทุกหน่วยงานที่เกี่ยวข้อง พิจารณา ประเมินสถานการณ์ดูแลความปลอดภัยแก่คนไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-ธอส. ตอบแทนลูกค้ารักการออม กับ สลากออมทรัพย์ ชุดพิมานมาศ Plus ให้ผลตอบแทนหน้าสลาก 1.25% ต่อปี พร้อมลุ้นรับรางวัลที่ 1 มูลค่า 3 ล้านบาท ตลอด 24 งวด
วันพุธที่ 26 เมษายน 2566
26/04/2566
ธอส. ตอบแทนลูกค้ารักการออม กับ สลากออมทรัพย์ ชุดพิมานมาศ Plus ให้ผลตอบแทนหน้าสลาก 1.25% ต่อปี พร้อมลุ้นรับรางวัลที่ 1 มูลค่า 3 ล้านบาท ตลอด 24 งวด
ธอส. ตอบแทนลูกค้าและเพิ่มทางเลือกให้กับผู้ที่รักการออม ด้วยผลิตภัณฑ์สลากออมทรัพย์ที่ให้ผลตอบแทนสูงและมีความเสี่ยงต่ํากับสลากออมทรัพย์ ธอส. ชุดพิมานมาศ Plus มูลค่าหน่วยละ 50,000 บาท อายุสลาก 2 ปี ผลตอบแทน 1.25% ต่อปี
ธนาคารอาคารสงเคราะห์ (ธอส.) ตอบแทนลูกค้าและเพิ่มทางเลือกให้กับผู้ที่รักการออม ด้วยผลิตภัณฑ์สลากออมทรัพย์ที่ให้ผลตอบแทนสูงและมีความเสี่ยงต่ํา กับ สลากออมทรัพย์ ธอส. ชุดพิมานมาศ Plus มูลค่าหน่วยละ 50,000 บาทอายุสลาก 2 ปี ผลตอบแทน 1.25% ต่อปี เมื่อฝากครบกําหนดจะได้รับเงินต้นพร้อมดอกเบี้ยรวมหน่วยละ 51,250 บาท พร้อมลุ้นรางวัลใหญ่ทุกเดือนรวม 24 ครั้งแบ่งเป็น รางวัลที่ 1 รางวัลละ 3 ล้านบาท จํานวน 1 รางวัล (เสี่ยงหมวด) รางวัลที่ 2 รางวัลละ 30,000 บาท จํานวน 25 รางวัล/หมวด รวมถึงรางวัลเลขท้าย 4 ตัว รางวัลละ 10,000 บาท (หมุน 1 ครั้ง) รางวัลเลขท้าย 3 ตัว รางวัลละ 2,000 บาท (หมุน 1 ครั้ง) รางวัลเลขท้าย 2 ตัว รางวัลละ 200 บาท (หมุน 1 ครั้ง) และรางวัลเลขท้าย 1 ตัว รางวัลละ 100 บาท (หมุน 1 ครั้ง) โดยมีโอกาสถูกรางวัลใหญ่ สูงถึง 0.025% และเมื่อฝากตั้งแต่ 500,000 บาทขึ้นไป การันตีถูกรางวัลเลขท้าย 1 ตัวทุกงวด สําหรับดอกเบี้ยและเงินรางวัลยังได้รับการยกเว้นภาษีเงินได้ บุคคลธรรมดาอีกด้วย โดยลูกค้าสามารถซื้อสลากผ่านช่องทาง Mobile Application : GHB ALL GEN และ ธอส. ทุกสาขาทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ก.แรงงาน เร่งผลิตช่างแอร์ บริการคลายร้อนให้ประชาชน
วันพุธที่ 26 เมษายน 2566
ก.แรงงาน เร่งผลิตช่างแอร์ บริการคลายร้อนให้ประชาชน
กรมพัฒนาฝีมือแรงงาน กระทรวงแรงงาน เร่งผลิตช่างแอร์คุณภาพ สร้างอาชีพอิสระพร้อมให้บริการคลายร้อนให้ประชาชน
รัฐบาลไทย-ข่าวทำเนียบรัฐบาล-รองโฆษกรัฐบาล เตือนผู้ปกครองพาบุตรหลาน ฉีดวัคซีนป้องกันโรคหัดให้ครบ 2 เข็ม หลังพบผู้ป่วยมากในพื้นที่ฉีดวัคซีนต่ำ และส่วนใหญ่เป็นเด็กแรกเกิดถึง4 ปี
วันพุธที่ 26 เมษายน 2566
26/04/2566
รองโฆษกรัฐบาล เตือนผู้ปกครองพาบุตรหลาน ฉีดวัคซีนป้องกันโรคหัดให้ครบ 2 เข็ม หลังพบผู้ป่วยมากในพื้นที่ฉีดวัคซีนต่ํา และส่วนใหญ่เป็นเด็กแรกเกิดถึง4 ปี
รองโฆษกรัฐบาล เตือนผู้ปกครองพาบุตรหลาน ฉีดวัคซีนป้องกันโรคหัดให้ครบ 2 เข็ม หลังพบผู้ป่วยมากในพื้นที่ฉีดวัคซีนต่ํา และส่วนใหญ่เป็นเด็กแรกเกิดถึง4 ปี
วันนี้ (26 เม.ย. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมควบคุมโรค ได้รายงานถึงสถานการณ์โรคหัดในประเทศไทย ว่าในปี 2565 ที่ผ่านมาพบว่าผู้ป่วยโรคหัด จํานวน 230 ราย และในปีนี้ตั้งแต่วันที่ 1 ม.ค.-19 เม.ย. 2566 พบว่ามีรายงานผู้ป่วยโรคหัด จํานวน 79 ราย คิดเป็นอัตราป่วย 0.12 ต่อแสนประชากร ไม่มีรายงานผู้เสียชีวิต พบอัตราป่วยสูงสุด ได้แก่ กลุ่มอายุแรกเกิด - 4 ปี (35.44 %) กลุ่มอายุ 25-34 ปี (18.99 %) และกลุ่มอายุ 35-44 ปี (16.46 %) ตามลําดับ
โดยจังหวัดที่มีอัตราป่วยสูงสุด 5 อันดับแรก คือ ยโสธร ภูเก็ต ยะลา นราธิวาส และกรุงเทพมหานคร ตามลําดับ แต่ยังไม่พบการระบาดเป็นกลุ่ม
ขณะเดียวกันมีการรายงานการติดโรคหัดในต่างประเทศซึ่งผู้ป่วยมีประวัติเดินทางกลับจากประเทศไทย จํานวน 2 ราย
น.ส.ไตรศุลี กล่าวว่า กรมควบคุมโรค คาดการณ์ว่าด้วยสภาพอากาศในช่วงนี้จะมีโอกาสพบผู้ป่วยโรคหัดได้ และโรคหัดติดต่อผ่านทางเดินหายใจมีอาการคล้ายไข้หวัด คือ มีไข้ ไอแห้งๆ มีน้ํามูก และตาแดง หลังจากมีไข้ประมาณ 3–4 วัน จะเริ่มมีผื่นนูนแดงขึ้นที่ใบหน้า แล้วค่อยลามไปแขนและขา เมื่อผื่นขึ้นประมาณ 1-2 วัน ไข้จะเริ่มลดลง โดยในผู้ป่วยบางรายสามารถพบภาวะแทรกซ้อนรุนแรง เช่น ปอดอักเสบ สมองอักเสบ เป็นสาเหตุทําให้เสียชีวิตได้
“โรคนี้สามารถป้องกันได้ด้วยการฉีดวัคซีนป้องกันโรคหัด (MMR) ตั้งแต่วัยเด็ก กรมควบคุมโรคแนะนําให้ฉีด 2 เข็ม เข็มแรกเมื่ออายุ 9 -12 เดือน และเข็มที่สองตอนอายุ 2 ปีครึ่ง ทั้งนี้ โรคดังกล่าวมักเกิดการระบาดในพื้นที่ที่มีอัตราการฉีดวัคซีนต่ํากว่า 95% ประชาชนควรพาบุตรหลานเข้ารับวัคซีน ตามเกณฑ์ที่กําหนด เมื่อมีอาการไข้ ไอ และผื่นขึ้น ควรรีบไปพบแพทย์ เมื่อได้รับการวินิจฉัยยืนยันโรคหัดแล้ว ควรหยุดเรียนหรือหยุดงานประมาณ 4 วันหลังจากผื่นขึ้น สอบถามข้อมูลเพิ่มเติมได้ที่ สายด่วนกรมควบคุมโรค โทร 1422”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ครม.ไฟเขียวแนวทางช่วยเหลือประชาชน “ลดภาระค่าไฟฟ้า” ก่อนเสนอ กกต. พิจารณาการใช้งบประมาณต่อไป
วันอังคารที่ 25 เมษายน 2566
ครม.ไฟเขียวแนวทางช่วยเหลือประชาชน “ลดภาระค่าไฟฟ้า” ก่อนเสนอ กกต. พิจารณาการใช้งบประมาณต่อไป
.....
ที่ประชุม ครม. (25 เม.ย. 66) รับทราบรายงานสถานการณ์การใช้ไฟฟ้าของประชาชน “ประเภทบ้านอยู่อาศัย” ในช่วงฤดูร้อนปี 66 พร้อมพิจารณาแนวทางช่วยเหลือประชาชน 2 มาตรการ คือ
.
• มาตรการต่อเนื่องของ ก.พลังงาน ที่ดําเนินการอยู่ในช่วงเดือนม.ค. – เม.ย. 66 (การช่วยเหลือค่าไฟฟ้าของกลุ่มเปราะบาง) แก่ผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 300 หน่วย สําหรับงวดเดือนพ.ค. – ส.ค. 66 (4 เดือน) นั้น
.
กําหนดให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม “ในอัตราส่วนลดเดียวกัน” กับช่วงเดือน ม.ค. – เม.ย. 66 คาดว่าจะมีผู้ได้รับการช่วยเหลือรวมทั้งสิ้นประมาณ 18.36 ล้านราย ใช้งบประมาณไม่เกิน 7,602 ล้านบาท
.
• มาตรการช่วยเหลือประชาชน “ระยะเร่งด่วน” ช่วยเหลือในส่วนของค่าไฟฟ้า โดย “ให้ส่วนลด” แก่ผู้ใช้ไฟฟ้าบ้านอยู่อาศัยในพื้นที่ของการไฟฟ้านครหลวงและการไฟฟ้า และผู้ใช้ไฟฟ้าในพื้นที่บริการของกิจการไฟฟ้าสวัสดิการสัมปทานกองทัพเรือ จํานวน 150 บาท/ราย
.
โดยกําหนดให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม “ในรอบบิลเดือนพ.ค. 66” ซึ่งเป็นช่วงเดือนที่มีสถิติความต้องการไฟฟ้าสูงสุดของประเทศ และจะเริ่มลดลงในเดือนมิ.ย.
.
ทั้งนี้ จะช่วยลดภาระของประชาชน ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วย/เดือน จํานวน 23.40 ล้านราย ใช้งบประมาณไม่เกิน 3,510 ล้านบาท
.
เนื่องจากปัจจุบันอยู่ในห้วงการยุบสภา ครม. จะต้องดําเนินการตามรัฐธรรมนูญ โดยจะ “นําเสนอ” คณะกรรมการการเลือกตั้งพิจารณาให้ความเห็นชอบการใช้งบประมาณสํารองจ่ายเพื่อกรณีฉุกเฉินหรือจําเป็น ตามที่รัฐธรรมนูญมาตรา 169 (3) กําหนด
.
อ่านเพิ่มเติม คลิกhttps://www.thaigov.go.th/news/contents/details/67632
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ร่วมพิธีถวายทุนการศึกษาพระราชทานโครงการทุนเล่าเรียนหลวงสำหรับพระสงฆ์ไทย ประจำปีการศึกษา 2565
วันพุธที่ 26 เมษายน 2566
นายสรพงศ์ ไพฑูรย์พงษ์ รองปลัดกระทรวงคมนาคม ร่วมพิธีถวายทุนการศึกษาพระราชทานโครงการทุนเล่าเรียนหลวงสําหรับพระสงฆ์ไทย ประจําปีการศึกษา 2565
....
เมื่อวันที่ 25 เมษายน 2566 เวลา 14.30 น. นายชยธรรม์ พรหมศร ปลัดกระทรวงคมนาคม มอบหมายให้ นายสรพงศ์ ไพฑูรย์พงษ์ รองปลัดกระทรวงคมนาคม ร่วมพิธีถวายทุนการศึกษาพระราชทานโครงการทุนเล่าเรียนหลวงสําหรับพระสงฆ์ไทย ประจําปีการศึกษา 2565 ณ ศาลาสหทัยสมาคม ในพระบรมมหาราชวัง
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ ไปในการถวายทุนการศึกษาพระราชทานของโครงการทุนเล่าเรียนหลวงสําหรับพระสงฆ์ไทย แด่พระภิกษุสามเณร ระดับเปรียญธรรม 6 ประโยค ระดับปริญญาตรี ปริญญาโท และปริญญาเอก ประจําปีการศึกษา 2565 และสนับสนุนโครงการฝึกอบรมพระนักเทศน์ทุนเล่าเรียนหลวงสําหรับพระสงฆ์ไทย รุ่นที่ 3 โครงการฝึกอบรมพระวิปัสสนาจารย์ทุนเล่าเรียนหลวงสําหรับพระสงฆ์ไทย รุ่นที่ 3 และโครงการฝึกอบรมพระธรรมจาริกทุนเล่าเรียนหลวงสําหรับพระสงฆ์ไทย รุ่นที่ 3 รวมจํานวน 213 รูป
สําหรับโครงการทุนเล่าเรียนหลวงสําหรับพระสงฆ์ไทย เป็นโครงการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเล็งเห็นความสําคัญในการสืบสานพระพุทธศาสนาให้เกิดความยั่งยืนเพื่อให้พระภิกษุและสามเณรที่มีความเลื่อมใสและศรัทธาในบวรพระพุทธศาสนา ได้ศึกษาพระธรรมวินัยอย่างแตกฉาน อย่างตั้งใจและมุ่งมั่นที่จะทําหน้าที่ถ่ายทอดเผยแผ่หลักธรรมคําสอนของสมเด็จพระสัมมาพระพุทธเจ้าได้อย่างถูกต้องเพื่อธํารงไว้ซึ่งพระพุทธศาสนาให้มีความมั่นคงเจริญสืบไป และพระบาทสมเด็จพระเจ้าอยู่หัว ทรงเป็นพุทธมามกะและองค์อัครศาสนูปถัมภก ทรงสืบสาน รักษา และต่อยอดพระราชกรณียกิจในการทํานุบํารุงพระพุทธศาสนา
รัฐบาลไทย-ข่าวทำเนียบรัฐบาล-รัฐมนตรีฯ อนุชา พบปะผู้แทน 4 องค์กรชาวไร่อ้อย ย้ำให้ความสำคัญชาวไร่อ้อย
วันพุธที่ 26 เมษายน 2566
26/04/2566
รัฐมนตรีฯ อนุชา พบปะผู้แทน 4 องค์กรชาวไร่อ้อย ย้ําให้ความสําคัญชาวไร่อ้อย
รัฐมนตรีฯ อนุชา พบปะผู้แทน 4 องค์กรชาวไร่อ้อย ย้ําให้ความสําคัญชาวไร่อ้อย
วันนี้ (25 เมษายน 2566) นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม ให้ผู้แทน 4 องค์กร ได้แก่ ชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหสมาคมชาวไร่อ้อยแห่งประเทศไทย และสมาพันธ์ชาวไร่อ้อยเข้าพบ เพื่อร่วมหารือเกี่ยวกับปัญหาความเดือดร้อนของชาวไร่อ้อยและติดตามสอบถามแนวทางการช่วยเหลือเกษตรกรชาวไร่อ้อยตัดสด คุณภาพดี เพื่อลดฝุ่น PM 2.5 ฤดูการผลิตปี 2565/2566 ในอัตราตันละ 120 บาท และปัญหาเรื่องต้นทุนการผลิตอ้อยที่เพิ่มสูงขึ้นจากสถานการณ์ทางธรรมชาติ ทั้งน้ําท่วมหรือช่วงภัยแล้งหนัก และปุ๋ยราคาแพง น้ํามันแพง โดยมีนายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม และนายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
นายอนุชา กล่าวว่า รับรู้และเข้าใจปัญหาของชาวไร่อ้อย ทั้งเรื่องของฤดูกาลที่ปีนี้เกิดภัยแล้งหนัก และเรื่องของต้นทุนปุ๋ย น้ํามัน หรือเครื่องจักรกลการเกษตรที่มีราคาสูง ซึ่งจะนําประเด็นที่ชาวไร่อ้อยมาหารือ เพื่อหามาตรการและแนวทางในการให้ความช่วยเหลือต่อไป ซึ่งก่อนหน้านี้ทาง สอน.ได้ออกมาตรการดูแลชาวไร่อ้อย อาทิ การสนับสนุนสินเชื่อดอกเบี้ยต่ําให้กับเกษตรกรชาวไร่อ้อยกู้เพื่อซื้อเครื่องจักรกลการเกษตร ส่งเสริมการรับซื้อใบอ้อยเพื่อเพิ่มรายได้ และลดการเผาใบอ้อย และจัดหาเครื่องสางใบอ้อยมาให้เกษตรกรชาวไร่อ้อยยืมเพื่อสางใบอ้อย นอกจากนี้ ยังได้แนะแนวทางให้ชาวไร่อ้อยผ่านโครงการโคล้านครอบครัวเพื่อช่วยเป็นรายได้อีกทางหนึ่งด้วย
รัฐบาลไทย-ข่าวทำเนียบรัฐบาล-​“ทิพานัน”แนะผู้หญิงใช้งานไลน์ ESS Help Me เมื่อถูกทำร้ายร่างกาย หรือข่มขู่ว่าจะทำร้าย ได้ตลอด 24 ชั่วโมงเผย “พล.อ.ประยุทธ์”ห่วงใยปัญหาความรุนแรงในครอบครัว ดันแผนปฏิบัติการป้องกัน
วันศุกร์ที่ 21 เมษายน 2566
21/04/2566
​“ทิพานัน”แนะผู้หญิงใช้งานไลน์ ESS Help Me เมื่อถูกทําร้ายร่างกาย หรือข่มขู่ว่าจะทําร้าย ได้ตลอด 24 ชั่วโมงเผย “พล.อ.ประยุทธ์”ห่วงใยปัญหาความรุนแรงในครอบครัว ดันแผนปฏิบัติการป้องกัน
​“ทิพานัน”แนะผู้หญิงใช้งานไลน์ ESS Help Me เมื่อถูกทําร้ายร่างกาย หรือข่มขู่ว่าจะทําร้าย ได้ตลอด 24 ชั่วโมง เผย “พล.อ.ประยุทธ์”ห่วงใยปัญหาความรุนแรงในครอบครัว ดันแผนปฏิบัติการป้องกัน66-70 ขอเจ้าหน้าที่เข้าใจปัญหาละเอียดอ่อน
วันที่ 21 เมษายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยปัญหาความรุนแรงที่เกิดขึ้นกับเด็ก และสตรี และความรุนแรงในครอบครัว โดยได้สนับสนุนร่างแผนปฏิบัติการป้องกันและแก้ไขปัญหาความรุนแรงต่อเด็ก สตรี และบุคคล ในครอบครัว พ.ศ.2566-2570 ภายในประกอบด้วยแผน 5 พี ได้แก่ นโยบาย (Policy) ป้องกัน (Prevention) คุ้มครอง (Protection) ดําเนินคดี (Prosecution) และหุ้นส่วนความร่วมมือ (Partnership) เพื่อให้มีการแก้ไขปัญหาอย่างเป็นระบบ อีกทั้งในฐานะ ประธานกรรมการข้าราชการตํารวจ หรือ (ก.ตร) ยังได้มีนโยบายให้สร้างความรู้ความเข้าใจแก่เจ้าหน้าที่ตํารวจถึงความละเอียดอ่อนในเรื่องนี้ รวมถึงแนวทางการเพิ่มพนักงานสอบสวนหญิง ตามข้อเสนอของนายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์
น.ส.ทิพานัน กล่าวว่า ทั้งนี้ มีข้อแนะนําสําหรับพี่น้องประชาชน โดยเฉพาะเด็กและสตรี เมื่อโดนทําร้ายร่างกายหรือข่มขู่ว่าจะทําร้าย หรือถูกกักขังหน่วงเหนี่ยว สามารถแจ้ง ESS Help Me ได้ 24 ชั่วโมง โดยแชร์พิกัดจุดเกิดเหตุเพื่อให้เจ้าหน้าที่รัฐเข้าให้ความช่วยเหลือได้อย่างแม่นยํา และติดตามการช่วยเหลือได้ทันที โดยกดเพิ่มเพื่อนทางแอปพลิเคชันไลน์ในช่องค้นหา @esshelpme หรือ คลิก https://lin.ee/GetbF8D หลังจากนั้นก็สามารถดําเนินการแจ้งเหตุได้ด้วย 3 ขั้นตอนง่าย ๆ คือ
1) กดปุ่มแจ้งเหตุด่วน
2) แจ้งตําแหน่งเกิดเหตุ
3) กรอกเบอร์ติดต่อ เพื่อให้เจ้าหน้าที่ติดต่อกลับ
เมื่อดําเนินการแจ้งเหตุครบทั้ง 3 ขั้นตอน ระบบจะส่งข้อมูลไปยังสถานีตํารวจที่ใกล้ที่สุด พร้อมแจ้งข้อความมายังผู้แจ้งเหตุ และเมื่อมีเจ้าหน้าที่ตํารวจรับทราบแล้ว ระบบจะแจ้งเตือนสถานะการรับทราบมายังผู้แจ้งเหตุอีกครั้ง
“ทั้งนี้ ขอความร่วมมือพี่น้องประชาชน ใส่ใจชุมชนและสังคมรอบข้าง หากรับรู้หรือพบเห็นความรุนแรงภายในครอบครัว สามารถแจ้งสายด่วน 1300, 1387, 191 และ 1157 กระทรวงการพัฒนาสังคมและความมั่นคงของมนุษย์ (พม) อย่าเพิกเฉย เพราะอาจช่วยชีวิตคนเหล่านั้นได้”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ดันช่วยเกษตรกรสวนปาล์ม เร่งส่งออกน้ำมันปาล์มและประกันรายได้ปี 2565-2566  และร่วมศึกษาสมการโครงสร้างราคาปาล์ม
วันศุกร์ที่ 21 เมษายน 2566
21/04/2566
รองนายกฯ พลเอก ประวิตรฯ ดันช่วยเกษตรกรสวนปาล์ม เร่งส่งออกน้ํามันปาล์มและประกันรายได้ปี 2565-2566  และร่วมศึกษาสมการโครงสร้างราคาปาล์ม
รองนายกฯ พลเอก ประวิตรฯ ดันช่วยเกษตรกรสวนปาล์ม เร่งส่งออกน้ํามันปาล์มและประกันรายได้ปี 2565-2566  และร่วมศึกษาสมการโครงสร้างราคาปาล์ม
วันนี้ (วันที่ 21 เมษายน 2566) เวลา 10.00 น. ณ ห้องประชุมมูลนิธิอนุรักษ์ป่ารอยต่อ 5 จังหวัด พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 1/2566 ผ่านระบบ VTC เพื่อเร่งขับเคลื่อนกลไกสร้างสมดุลน้ํามันปาล์ม
ที่ประชุมรับทราบ สถานการณ์ปาล์มน้ํามันและน้ํามันปาล์มปี 2566 โดยภาพรวมมีเนื้อที่ผลผลิต 6.25 ล้านไร่ คิดเป็นน้ํามันปาล์มดิบ 3.58 ล้านตัน เพิ่มขึ้น 4.35% จากปี 2565 ความต้องการใช้น้ํามันปาล์มดิบ (CPO ) ทั้งในและต่างประเทศ มีแนวโน้มสูงขึ้น รวมทั้งรับทราบข้อเรียกร้องของชาวสวนปาล์มน้ํามันและสมาคมผู้ผลิตไบโอดีเซลไทย ที่ต้องการให้จัดทําสูตรโครงสร้างราคาปาล์มน้ํามันที่ถูกต้องร่วมกันทุกฝ่าย และขอให้พิจารณาผลักดันการใช้น้ํามันไบโอดีเซล บี 10
ต่อจากนั้น ที่ประชุมได้ร่วมกันพิจารณาและเห็นชอบ โครงการผลักดันการส่งออกน้ํามันปาล์ม เพื่อลดผลผลิตส่วนเกินปี 2566 ซึ่งมีเป้าหมาย CPO ปริมาณ 150,000 ตัน โดยมีเงื่อนไข สต๊อก CPO ในประเทศสูงกว่า 250,000 ตันและราคา CPO ในประเทศสูงกว่าราคาตลาดโลก เพื่อประสิทธิภาพการบริหารสมดุลน้ํามันปาล์มภายในประเทศ และเห็นชอบโครงการประกันรายได้เกษตรกรชาวสวนปาล์มน้ํามันปี 2565-2566 ที่ราคาประกันผลปาล์มทะลาย (น้ํามัน 18%) ราคา 4.00 บาท/กก. ไม่เกิน 25 ไร่ต่อครัวเรือน เพื่อช่วยบรรเทาความเดือดร้อนเกษตรกรที่ขึ้นทะเบียนไว้
นอกจากนี้ ที่ประชุมให้ความเห็นชอบ แนวทางการจัดทําโครงสร้างราคาผลปาล์มน้ํามันและน้ํามันปาล์ม รองรับการเพิ่มขีดความสามารถในการแข่งขันอุตสาหกรรมปาล์มน้ํามันและน้ํามันปาล์มทั้งระบบ ให้เกิดการยอมรับที่เป็นธรรมแก่เกษตรกรและผู้ประกอบการ โดยเร่งให้มีการศึกษาสมการโครงสร้างราคาผลปาล์มน้ํามันและน้ํามันปาล์มไปพร้อมกันให้แล้วเสร็จภายใน 6 เดือน
รองนายกรัฐมนตรีขอบคุณคณะกรรมการและผู้ทรงคุณวุฒิ ที่ได้ร่วมกันขับเคลื่อนโครงการต่าง ๆ และการแก้ปัญหาเชิงระบบให้มีความคืบหน้าด้วยดี พร้อมทั้งเน้นย้ํา ขอให้ความสําคัญพิจารณา นําข้อเรียกร้องของชาวสวนปาล์มน้ํามันและสมาคมผู้ผลิตไบโอดีเซลไทย ไปขับเคลื่อนแก้ปัญหาให้เกิดความเหมาะสมและยอมรับร่วมกัน พร้อมทั้งขอให้เกษตรกรชาวสวนปาล์มสนับสนุนให้ข้อมูลกับรัฐเพิ่มเติมถึงการลักลอบนําเข้าน้ํามันปาล์มจากต่างประเทศ เพื่อรักษาเสถียรภาพราคาปาล์มน้ํามันในภาพรวม ทั้งนี้ ขอให้กระทรวงพาณิชย์และหน่วยงานที่เกี่ยวข้อง นําเสนอ คณะรัฐมนตรีและเร่งผลักดันโครงการต่าง ๆ ที่ผ่านความเห็นชอบแล้วให้บรรลุเป้าหมายเป็นรูปธรรม ตามนโยบายของรัฐบาล
รัฐบาลไทย-ข่าวทำเนียบรัฐบาล-เปิดรายละเอียดการคำนวณค่าไฟงวด พ.ค - ส.ค 66 คาดค่าไฟฟ้าในอนาคตจะทยอยปรับลดลง
วันศุกร์ที่ 21 เมษายน 2566
เปิดรายละเอียดการคํานวณค่าไฟงวด พ.ค - ส.ค 66 คาดค่าไฟฟ้าในอนาคตจะทยอยปรับลดลง
.....
สํานักงานคณะกรรมการกํากับกิจการพลังงาน หรือ สํานักงาน กกพ. เผยรายละเอียดการคํานวณค่าไฟฟ้างวด พ.ค. - ส.ค. 66 ทั้งบ้านอยู่อาศัย และผู้ใช้ไฟฟ้าประเภทอื่น ๆ โดยคิดค่า Ft ในอัตราเดียวกัน ที่ 98.27 สตางค์ต่อหน่วย ทําให้ค่าไฟฟ้าเฉลี่ยรวมอยู่ที่ 4.77 บาทต่อหน่วย
.
สาเหตุหลักของค่าไฟฟ้าแพง เนื่องจากราคาเชื้อเพลิงที่สูง และปริมาณก๊าซธรรมชาติในอ่าวไทยลดลงค่อนข้างมาก ซึ่งเป็นเชื้อเพลิงต้นทุนต่ําที่เคยใช้ผลิตไฟฟ้า ทําให้ต้องนําเข้า LNG มาทดแทน ซึ่ง LNG มีราคาแพง เป็นผลจากสถานการณ์รัสเซีย - ยูเครน และตรงกับช่วงที่มีความต้องการ LNG มากในฤดูหนาวของทางยุโรป อีกทั้งข้อจํากัดของระบบเทคโนโลยีการผลิตไฟฟ้าที่พึ่งพาก๊าซเป็นหลัก ทําให้แม้ในช่วงน้ํามันราคาถูกกว่าก็ยังไม่สามารถใช้น้ํามันผลิตไฟฟ้าแทน LNG ได้ทันที
.
โครงสร้างต้นทุนค่าไฟฟ้างวด พ.ค. - ส.ค. 66 นั้น ค่า Ft จะอยู่ที่ 4.77 บาทต่อหน่วย มีส่วนประกอบจาก 6 ส่วน โดยเรียงจากต้นทุนแพงที่สุดไปต้นทุนถูกที่สุดตามลําดับ มีดังนี้
1) ค่าเชื้อเพลิงทุกประเภทเฉลี่ย 2.74 บาทต่อหน่วย
2) ค่าโรงไฟฟ้าเพื่อรักษาความมั่นคงของระบบ 76 สตางค์ต่อหน่วย
3) ค่าต้นทุนระบบจําหน่าย 51 สตางค์ต่อหน่วย
4) ค่าภาระหนี้เชื้อเพลิงการไฟฟ้าฝ่ายผลิตแห่งประเทศไทย (กฟผ.) 35 สตางค์ต่อหน่วย
5) ค่าต้นทุนระบบส่ง 24 สตางค์ต่อหน่วย และ
6) ค่าใช้จ่ายตามนโยบายภาครัฐ เช่น Adder ค่าไฟฟรีสําหรับผู้มีรายได้น้อย ประมาณ 16 สตางค์ต่อหน่วย
.
อย่างไรก็ตาม แม้ราคาต้นทุนพลังงานมีการปรับตัวลดลง แต่ยังคงต้องใช้เกณฑ์การคํานวณ ค่า Ft ที่ใช้สมมติฐานตัวเลขต้นทุนในปีก่อนหน้า (ปี 65) ซึ่งเป็นการประมาณการต้นทุนในงวดถัดไป
.
ซึ่งที่ผ่านมา กกพ. ใช้สมมติฐานค่าเชื้อเพลิงต่ํามาตลอด ทําให้ภาระหนี้เชื้อเพลิงเพิ่มมากขึ้น และเมื่อราคาเชื้อเพลิงที่แท้จริงลดลง ส่วนต่างที่เกิดขึ้นก็จะถูกนําไปหักลบกลบหนี้ในการประกาศค่า Ft และค่าไฟฟ้าในงวดต่อไป ดังนั้น ค่าไฟฟ้าจะทยอยปรับลดลง ตามราคาเชื้อเพลิงที่ลดลงในอนาคต
.
อ่านเพิ่มเติม คลิกhttps://www.thaigov.go.th/news/contents/details/67444
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บีโอไอแต่งตั้งมินีแบที่ปรึกษากิตติมศักดิ์ด้านการลงทุน
วันศุกร์ที่ 21 เมษายน 2566
บีโอไอแต่งตั้งมินีแบที่ปรึกษากิตติมศักดิ์ด้านการลงทุน
บีโอไอแต่งตั้งมินีแบที่ปรึกษากิตติมศักดิ์ด้านการลงทุน
บีโอไอแต่งตั้งมินีแบที่ปรึกษากิตติมศักดิ์
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ซ้าย) มอบใบประกาศเกียรติคุณแก่ นายไคนูมะ โยชิฮิสะ (Mr. KAINUMA Yoshihisa) ประธานกรรมการบริหาร กลุ่มบริษัทมินีแบมิตซูมิ (MinebeaMitsumi Inc.) ประเทศญี่ปุ่น เพื่อแต่งตั้งเป็นที่ปรึกษากิตติมศักดิ์ด้านการลงทุน (Honorary Investment Advisor: HIA) ณ สํานักงานคณะกรรมการส่งเสริมการลงทุน
ที่ผ่านมา MinebeaMitsumi มีการขยายการลงทุนต่อเนื่องในประเทศไทยมากกว่า 40 ปี และเป็นหนึ่งในบริษัทต่างชาติรายแรก ๆ ที่ได้รับการส่งเสริมการลงทุนจากบีโอไอ ปัจจุบันบริษัท และบริษัทในเครือ
มีโครงการที่ได้รับการส่งเสริมฯ รวมกว่า 50 โครงการ เงินลงทุนรวมกว่า 90,000 ล้านบาท โดยฐานการผลิต
ในประเทศไทยนับเป็นฐานการผลิตที่ใหญ่ที่สุดในโลกของกลุ่มบริษัท
รัฐบาลไทย-ข่าวทำเนียบรัฐบาล-รั้งอันดับ 2 ของโลก! 2 เดือนแรก ปี 66 ไทยส่งออกข้าว 1.4 ล้านตัน มูลค่าเพิ่มขึ้น 38.2%
วันศุกร์ที่ 21 เมษายน 2566
รั้งอันดับ 2 ของโลก! 2 เดือนแรก ปี 66 ไทยส่งออกข้าว 1.4 ล้านตัน มูลค่าเพิ่มขึ้น 38.2%
.....
กระทรวงพาณิชย์ เผยตัวเลขการส่งออกข้าวของไทยในเดือนม.ค. – ก.พ. 66 คิดเป็นมูลค่า 25,404.15 ล้านบาท หรือ 753.9 ล้านดอลลาร์สหรัฐ โดยมีอัตรามูลค่าการส่งออกขยายตัวมากขึ้น 38.2% เมื่อเทียบกับเดือนม.ค. – ก.พ. 65 ที่มีการส่งออกข้าวมูลค่า 18,376.8 ล้านบาท โดยมีตลาดส่งออกที่สําคัญ ได้แก่ สหรัฐฯ อินโดนีเซีย อิรัก บังคลาเทศ และเซเนกัล เป็นต้น โดยประเทศไทยยังคงอยู่อันดับ 2 ประเทศผู้ส่งออกข้าวของโลก ตามหลังอินเดียที่ยังคงครองอันดับ 1
.
ด้านสมาคมผู้ส่งออกข้าวไทย คาดการณ์ว่า ในเดือนมี.ค. 66 ปริมาณส่งออกข้าวจะอยู่ที่ระดับประมาณ 700,000 - 730,000 ตัน เนื่องจากความต้องการนําเข้าข้าวในตลาดโลกมีมากขึ้นจากการที่อุปทานข้าวของประเทศผู้ผลิตและผู้ส่งออกที่สําคัญ ส่วนผู้นําเข้าที่สําคัญของไทยยังคงนําเข้าทั้งข้าวขาวและข้าวนึ่งอย่างต่อเนื่อง เพื่อชดเชยสต็อกข้าวในประเทศที่มีปริมาณลดลง
.
อย่างไรก็ตาม รัฐบาลได้ผลักดันการส่งออกข้าวไทยให้เติบโตอย่างต่อเนื่อง และคาดว่าการส่งออกข้าวไทยทั้งปี 66 ยังมีโอกาสที่จะขยายตัวได้ตามเป้าหมาย โดยหน่วยงานที่เกี่ยวข้องคงเดินหน้าสนับสนุนสินค้าไทยในตลาดต่างประเทศ โดยเฉพาะการนําข้าวไทยเข้าร่วมงานแสดงสินค้าอาหารนานาชาติทั่วโลก แสวงหาโอกาสทางการค้าทั้งตลาดเดิมและตลาดใหม่ๆ เพื่อส่งเสริมความเชื่อมั่นต่อข้าวของไทย รวมถึงสินค้าเกษตรนวัตกรรมไทยอื่น ๆ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท สรุปผลการอำนวยความสะดวกปลอดภัยและให้บริการประชาชนในเทศกาลสงกรานต์
วันศุกร์ที่ 21 เมษายน 2566
กรมทางหลวงชนบท สรุปผลการอํานวยความสะดวกปลอดภัยและให้บริการประชาชนในเทศกาลสงกรานต์
ช่วงควบคุมเข้มข้น ระหว่างวันที่ 11 - 17 เมษายน 2566
กรมทางหลวงชนบท (ทช.) กระทรวงคมนาคม ได้ปฏิบัติตามนโยบายการอํานวยความสะดวกปลอดภัยในการเดินทางช่วงเทศกาลสงกรานต์ 2566 ของกระทรวงคมนาคม โดยสํานักงานทางหลวงชนบท แขวงทางหลวงชนบท และหมวดบํารุงทางหลวงชนบททั่วประเทศ เตรียมพร้อมรองรับการเดินทางของประชาชน โดยจัดตั้งศูนย์บริการช่วยเหลือและอํานวยความสะดวกปลอดภัย ในช่วงควบคุมเข้มข้น ระหว่างวันที่ 11 - 17 เมษายน 2566 ทช. ได้จัดชุดเจ้าหน้าที่ให้บริการดูแลด้านความสะดวกปลอดภัยในการเดินทางให้กับประชาชนตามจุดต่าง ๆ ตลอดเส้นทาง เช่น ให้รายละเอียดข้อมูลเส้นทาง แนะนําเส้นทางเลี่ยง การบริการห้องสุขา การช่วยเหลือและปฐมพยาบาลเบื้องต้น โดยสํานักอํานวยความปลอดภัย ได้สรุปรายงานการช่วยเหลือ และให้บริการประชาชนในช่วงเทศกาลสงกรานต์ 2566 มียอดการใช้บริการรวมทั้งสิ้น 5,600 ครั้ง แบ่งเป็นการบริการเครื่องดื่มให้กับประชาชน 1,512 ครั้ง การให้รายละเอียดข้อมูลเส้นทาง 556 ครั้ง การใช้บริการห้องสุขา 729 ครั้ง การให้ความช่วยเหลือ 67 ครั้ง การปฐมพยาบาลเบื้องต้น 1 ครั้ง บริการแผ่นพับประชาสัมพันธ์ 232 ครั้ง และบริการประชาชนในด้านอื่น ๆ 2,503 ครั้ง พร้อมทั้งจัดชุดลาดตระเวนให้ความช่วยเหลือประชาชนในพื้นที่กรุงเทพมหานครและ 76 จังหวัด ทั่วประเทศ เพื่อเพิ่มความสะดวกปลอดภัยในการสัญจรและช่วยเหลือประชาชนอย่างทันท่วงที นอกจากนี้ ทช. ยังได้ให้บริการประชาชนผ่านศูนย์รับเรื่องร้องเรียนสายด่วน ทช. โทร. 1146 ในช่วงวันดังกล่าวรวม 108 ครั้ง อีกด้วย
ทั้งนี้ หลังจากช่วงเทศกาลสงกรานต์ 2566 ทช. ได้รวบรวมสรุปข้อมูลการบริการเสนอแนวทางแก้ไขและป้องกันอุบัติเหตุบนถนนทางหลวงชนบท เพื่อนํามาวิเคราะห์และดําเนินการปรับปรุงแก้ไขพื้นที่จุดเสี่ยงอันตราย เพื่อให้การเดินทางของประชาชนมีประสิทธิภาพมากยิ่งขึ้น อย่างไรก็ตาม ทช. ขอขอบคุณผู้ใช้รถใช้ถนนที่ปฏิบัติตามกฎจราจรอย่างเคร่งครัด มีน้ําใจต่อผู้ร่วมใช้เส้นทาง ขับขี่ด้วยความไม่ประมาท ซึ่งหากประชาชนต้องการสอบถามข้อมูลการเดินทางหรือขอความช่วยเหลือ สามารถติดต่อได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-รมว.สุชาติ ห่วงใยแรงงานไทยในซูดาน ย้ำ!! ติดตามข่าวสารจาก กต. ใกล้ชิด
วันศุกร์ที่ 21 เมษายน 2566
21/04/2566
รมว.สุชาติ ห่วงใยแรงงานไทยในซูดาน ย้ํา!! ติดตามข่าวสารจาก กต. ใกล้ชิด
รมว.สุชาติ ห่วงใยแรงงานไทยในซูดาน ย้ํา!! ติดตามข่าวสารจาก กต. ใกล้ชิด
เมื่อวันที่ 21 เมษายน 2566 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงข้อห่วงใย ไปยังคนไทยและแรงงานไทยที่พํานักในซูดาน หลังสถานการณ์ความไม่สงบในซูดานจากการปะทะกันระหว่างกองทัพซูดานกับกลุ่มกองกําลังติดอาวุธ Rapid Support Forces (RSF) ในกรุงคาร์ทูม และพื้นที่อื่นๆ ของประเทศว่า ในส่วนของกระทรวงแรงงาน ขอให้พี่น้องแรงงานไทยที่ทํางานอยู่ในประเทศซูดานเฝ้าระวัง ไม่ออกนอกเคหะสถาน ติดตามสถานการณ์ ข้อมูลข่าวสารจากกระทรวงการต่างประเทศ (กต.) อย่างใกล้ชิด เพื่อเตรียมความพร้อมอย่างทันท่วงที หากมีเหตุฉุกเฉินจําเป็นต้องอพยพกลับประเทศไทยก็ขอให้ปฏิบัติตามคําแนะนําของ กต.อย่างเคร่งครัดด้วยเช่นกัน ทั้งนี้ การให้ความช่วยเหลือของกระทรวงแรงงาน โดยกรมการจัดหางาน (กกจ.) ได้มีเงินกองทุนเพื่อช่วยเหลือคนหางานไปทํางานในต่างประเทศ เพื่อให้การช่วยเหลือแรงงานไทยที่ได้รับความเดือดร้อน กรณีคนงานไทยที่เป็นสมาชิกกองทุนและประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงคราม หรือปัญหาความไม่สงบหรือจากภัยธรรมชาติหรือเกิดโรคระบาด ซึ่งทางการของประเทศนั้นๆ ประกาศกําหนดแล้ว ในการไปทํางานในต่างประเทศตามขั้นตอนของกฎหมายอีกด้วย
นายสุชาติ กล่าวต่อว่า จากการตรวจสอบข้อมูลของกองบริหารแรงงานไทยไปต่างประเทศ กรมการจัดหางาน กระทรวงแรงงาน ณ เดือนมีนาคม 2566 คาดว่าปัจจุบันมีแรงงานไทยที่ยังคงทํางานอยู่ในประเทศสาธารณรัฐซูดาน จํานวน 6 คน เป็นชายทั้งหมด ในจํานวนนี้ไปทํางานเป็นพนักงานขับรถเครน 3 คน ควบคุมเครื่องจักร 1 คน ช่างซ่อมบํารุง 1 คน และช่างไฟฟ้าทั่วไป 1 คน สมัครเป็นสมาชิกกองทุนเพื่อช่วยเหลือคนหางานไปทํางานในต่างประเทศ 3 คน และไม่ได้สมัครเป็นสมาชิกฯ 3 คน
ทั้งนี้ คนไทยและแรงงานไทยสามารถติดต่อขอความช่วยเหลือผ่านช่องทางการสื่อสารที่กระทรวงการต่างประเทศกําหนด หมายเลขฉุกเฉิน (096-165-7120, 096-352-0513, 096-352-9015) รวมทั้งสถานเอกอัครราชทูต ณ กรุงไคโร ได้เปิดช่องทางการติดต่อเพื่อขอรับความช่วยเหลือที่หมายเลข +201 0194-01243 หรืออีเมล consular.cai@mfa.go.th
กองเผยแพร่และประชาสัมพันธ์
21 เมษายน 2566
รัฐบาลไทย-ข่าวทำเนียบรัฐบาล-ปลัดบุญชอบ สั่ง กสร. ลงพื้นที่ตรวจสอบความปลอดภัยทันที เหตุวัสดุตกหล่นจากอาคารก่อสร้างในโรงพยาบาลเขตปทุมวัน
วันศุกร์ที่ 21 เมษายน 2566
21/04/2566
ปลัดบุญชอบ สั่ง กสร. ลงพื้นที่ตรวจสอบความปลอดภัยทันที เหตุวัสดุตกหล่นจากอาคารก่อสร้างในโรงพยาบาลเขตปทุมวัน
ปลัดกระทรวงแรงงาน สั่ง กรมสวัสดิการและคุ้มครองแรงงาน (กสร.) ลงพื้นที่ตรวจสอบความปลอดภัยในการทํางาน เหตุวัสดุตกหล่นจากอาคารก่อสร้างในโรงพยาบาลแห่งหนึ่งในเขตปทุมวัน เป็นเหตุให้มีผู้บาดเจ็บ 4 ราย นัดนายจ้างสอบข้อเท็จจริง 25 เมษายนนี้
นายบุญชอบ สุทธมนัสวงศ์ ปลัดกระทรวงแรงงาน เปิดเผยว่า ตามที่สื่อนําเสนอข่าวชิ้นส่วนสร้างอาคารโรงพยาบาลย่านปทุมวันถล่มมีผู้บาดเจ็บ 4 รายนั้น ตนได้สั่งการให้กรมสวัสดิการและคุ้มครองแรงงาน (กสร.) ตรวจสอบสาเหตุของอุบัติเหตุในครั้งนี้ทันที เบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทํางานเขต 11 (ตลิ่งชัน) ว่า เมื่อวันที่ 20 เมษายน 2566 เวลา 16.00 น. เกิดเหตุแผ่นเมทัลชีท ตกจากอาคารที่อยู่ระหว่างการก่อสร้างภายในบริเวณโรงพยาบาล ซึ่งเป็นอาคารเสริมเหล็กสูง 19 ชั้น เนื่องจากเครนขนย้ายแผ่นเมทัลชีทขึ้นไปบริเวณด้านบนของอาคารไม่สามารถรองรับน้ําหนักของแผ่นเมทัลชีทได้ ส่งผลให้แผ่นเมทัลชีท ประมาณ 40 -50 แผ่น ได้ร่วงตกลงไปยังบริเวณด้านล่างริมฟุตบาททําให้มีผู้ได้รับบาดเจ็บ 4 ราย เป็นบุคลากรโรงพยาบาล 3 ราย และเจ้าหน้าที่รักษาความปลอดภัย 1 ราย ทั้งนี้ ตนได้สั่งการให้กรมสวัสดิการและคุ้มครองแรงงานเร่งตรวจสอบข้อเท็จจริงและดําเนินการตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัยสํานักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทํางานเขต 11 (ตลิ่งชัน) จะเชิญนายจ้างและผู้ที่เกี่ยวข้องมาพบ ในวันที่ 25 เมษายน 2566 เพื่อสอบข้อเท็จจริงเพิ่มเติมว่า นายจ้างปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ. 2564 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมรับฟังการบรรยาย และเป็นวิทยากรการอบรม หลักสูตร “ผู้บริหารกระบวนการยุติธรรมระดับสูง” รุ่นที่ ๒๗
วันศุกร์ที่ 21 เมษายน 2566
21/04/2566
ปลัดกระทรวงยุติธรรม เข้าร่วมรับฟังการบรรยาย และเป็นวิทยากรการอบรม หลักสูตร “ผู้บริหารกระบวนการยุติธรรมระดับสูง” รุ่นที่ ๒๗
ปลัดกระทรวงยุติธรรม เข้าร่วมรับฟังการบรรยาย และเป็นวิทยากรการอบรม หลักสูตร “ผู้บริหารกระบวนการยุติธรรมระดับสูง” รุ่นที่ ๒๗
ในวันศุกร์ที่ ๒๑ เมษายน ๒๕๖๖ เวลา ๑๓.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมรับฟังการบรรยายการอบรม หลักสูตร “ผู้บริหารกระบวนการยุติธรรมระดับสูง” รุ่นที่ ๒๗ ในหัวข้อ “การกําหนดนโยบายและการบริหารงานภาครัฐ” โดยมี นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม ให้เกียรติเป็นวิทยากรบรรยาย จากนั้น ปลัดกระทรวงยุติธรรม ได้เป็นวิทยากรการอบรมฯ บรรยายในหัวข้อ “กระทรวงยุติธรรมกับการขับเคลื่อนกระบวนการยุติธรรม” ซึ่งจัดโดยสถาบันพัฒนาข้าราชการฝ่ายตุลาการศาลยุติธรรม มีผู้เข้ารับการอบรม จํานวน ๙๐ คน ณ สถาบันพัฒนาข้าราชการฝ่ายตุลาการศาลยุติธรรม ถนนรัชดาภิเษก เขตจตุจักร กรุงเทพมหานคร
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งในการบรรยายว่า ทิศทางของกระทรวงยุติธรรมในการขับเคลื่อนกระบวนการยุติธรรม ซึ่งมีแผนแม่บทกฎหมายเป็นตัวขับเคลื่อนในการบริหารกระบวนการงานยุติธรรมของประเทศมีด้วยกันใน ๓ มิติ คือ มิติที่ ๑ การสร้างความเป็นธรรมตามกฎหมาย มิติที่ ๒ การพัฒนากระบวนการยุติธรรมตามมาตรฐานสากล และมิติที่ ๓ การสร้างเครือข่ายการร่วมมือในการบริหารงานยุติธรรม ซึ่งขณะนี้ได้ประกาศใช้แผนแม่บทฉบับนี้เป็นที่เรียบร้อยแล้ว และได้มีการติดตามผลเพื่อที่จะผลักดันทั้ง ๓ มิติ ให้ประสบผลสําเร็จได้ตามที่มุ่งหวังไว้ทุกประการ
ทั้งนี้ การอบรมหลักสูตรดังกล่าวฯ จัดขึ้นเพื่อให้ผู้บริหารระดับสูงขององค์กรทุกภาคส่วนได้เสริมสร้างความรู้และวิทยาการด้านกระบวนการยุติธรรม การเมืองการปกครอง สภาพสังคม และสภาพเศรษฐกิจ อันจะนําความรู้ไปพัฒนาประเทศให้บรรลุผลสําเร็จตามวัตถุประสงค์และเป้าหมายที่กําหนด ได้ร่วมกันสร้างแผนยุทธศาสตร์ กระบวนการยุติธรรมแห่งชาติ อันจะเป็นแนวทางให้หน่วยงานในกระบวนการยุติธรรมและหน่วยงานอื่น ๆ ที่เกี่ยวข้องนําไปศึกษา หรือนําแนวทางไปดําเนินการให้กระบวนการยุติธรรมไปในทิศทางเดียวกัน เพื่อกระชับความร่วมมือทางการศาลยุติธรรม และความร่วมมือทางวิชาการ อันจะนําไปสู่การเสริมสร้างสถานะและบทบาทศาลยุติธรรมในเวทีระหว่างประเทศ และเพื่อสร้างความเป็นผู้นําที่มีวิสัยทัศน์ในการบริหารงานพร้อมด้วยคุณธรรม จริยธรรม และความรับผิดชอบ และสามารถนําองค์กรไปสู่ผลสําเร็จตามเป้าหมายที่กําหนดไว้เพื่อประโยชน์ของสังคมและประเทศชาติต่อไป
รัฐบาลไทย-ข่าวทำเนียบรัฐบาล-วันครอบครัว วันที่ 14 เมษายน
วันศุกร์ที่ 21 เมษายน 2566
วันครอบครัว วันที่ 14 เมษายน
ครอบครัว คือ สถาบันแรกที่ให้ความรัก ความอบอุ่น ในวันหยุดนี้ถือเป็นโอกาสดีที่จะใช้เวลาร่วมกัน ไปรดน้ําดําหัวผู้ใหญ่ เพื่อความเป็นสิริมงคลในชีวิต และสานสัมพันธ์ในครอบครัว
รัฐบาลไทย-ข่าวทำเนียบรัฐบาล-วันคล้ายวันสถาปนาองค์พระหลักเมือง กรุงเทพมหานคร  ครบรอบ 241 ปี ใน 21 เมษายน 2566
วันศุกร์ที่ 21 เมษายน 2566
วันคล้ายวันสถาปนาองค์พระหลักเมือง กรุงเทพมหานคร  ครบรอบ 241 ปี ใน 21 เมษายน 2566
...
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดง ผยผลสำรวจความพึงพอใจจากผู้ใช้บริการ ครั้งที่ 1 ประจำปี 2566
วันศุกร์ที่ 21 เมษายน 2566
รถไฟฟ้าชานเมืองสายสีแดง ผยผลสํารวจความพึงพอใจจากผู้ใช้บริการ ครั้งที่ 1 ประจําปี 2566
สะท้อนความเชื่อมั่นการให้บริการ และมีจํานวนผู้ใช้บริการเพิ่มขึ้นอย่างต่อเนื่อง
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง เปิดเผยว่า รฟฟท. ได้ทําการสํารวจความพึงพอใจจากผู้ใช้บริการรถไฟฟ้าชานเมืองสายสีแดงครั้งที่ 1 ประจําปี 2566 เพื่อให้สามารถรวบรวมข้อมูล และเข้าถึงความต้องการของผู้ใช้บริการ สําหรับนํามาประยุกต์ใช้ในการยกระดับการให้บริการได้อย่างมีประสิทธิภาพรฟฟท. จึงได้ดําเนินการสํารวจความพึงพอใจจากผู้ใช้บริการรถไฟฟ้าชานเมืองสายสีแดงทุกสถานี โดยได้สถาบันบัณฑิตพัฒนบริหารศาสตร์ (นิด้าโพล) ซึ่งเป็นสถาบันที่มีความเชี่ยวชาญด้านงานวิจัยเชิงสํารวจ มาเป็นผู้ออกแบบและลงพื้นที่สํารวจความพึงพอใจจากผู้ใช้บริการในครั้งนี้
โดยผลปรากฏว่าจากคะแนนเต็ม 5 ผู้ใช้บริการมีความพึงพอใจด้านการให้บริการ 4.48 , ด้านความปลอดภัย 4.43 , ด้านความน่าเชื่อถือต่อความตรงต่อเวลา ความถี่ และคุณภาพในการเดินรถไฟฟ้า 4.30 , ด้านการประชาสัมพันธ์และการให้ข้อมูล 4.38 , ด้านคุณภาพ และสิ่งอํานวยความสะดวกภายในสถานีและภายในขบวนรถ 4.40 และด้านเหรียญโดยสาร/บัตรโดยสาร และกิจกรรมส่งเสริมการตลาด 4.25 ซึ่งผลสํารวจดังกล่าวแสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงเป็นอย่างมาก
การที่ผลสํารวจความพึงพอใจของผู้ใช้บริการที่มีต่อรถไฟฟ้าชานเมืองสายสีแดงในด้านต่างๆ อยู่ในระดับพึงพอใจมากนั้น แสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงมากยิ่งขึ้น และในปัจจุบันยังมีจํานวนผู้ใช้บริการในแต่ละวันเพิ่มสูงขึ้นอย่างต่อเนื่อง อีกทั้งรฟฟท. ได้ดําเนินนโยบาย และมาตรการต่างๆ เพื่อยกระดับการให้บริการ รวมถึงการรักษาความปลอดภัยอย่างเข้มงวด โดยเฉพาะมาตรฐานการให้บริการที่รฟฟท. ยึดถือปฏิบัติมาตลอด จากการผ่านการรับรองมาตรฐาน ISO 9001 : 2015 ขอบเขตการปฏิบัติการเดินรถไฟฟ้า ความปลอดภัย และวิศวกรรมซ่อมบํารุง จากหน่วยรับรอง Bureau Veritas (BV) ซึ่ง รฟฟท. ขอให้คํามั่นว่าจะมุ่งมั่นพัฒนาการให้บริการในทุกมิติอย่างต่อเนื่อง เพื่อให้ผู้ใช้บริการได้รับความสะดวกสบาย และมีความปลอดภัยสูงสุด เมื่อใช้บริการรถไฟฟ้าชานเมืองสายสีแดง
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ตรวจเยี่ยมสถาบันอาหาร เน้นย้ำแนวทางการขับเคลื่อนนโยบาย MIND ใน 4 มิติ  ณ สถาบันอาหาร
วันศุกร์ที่ 21 เมษายน 2566
21/04/2566
ผู้ตรวจราชการกระทรวงอุตสาหกรรม ตรวจเยี่ยมสถาบันอาหาร เน้นย้ําแนวทางการขับเคลื่อนนโยบาย MIND ใน 4 มิติ  ณ สถาบันอาหาร
ผู้ตรวจราชการกระทรวงอุตสาหกรรม ตรวจเยี่ยมสถาบันอาหาร เน้นย้ําแนวทางการขับเคลื่อนนโยบาย MIND ใน 4 มิติ  ณ สถาบันอาหาร
วันศุกร์ที่ 21 เมษายน 2566
เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ได้เข้าตรวจเยี่ยมสถาบันอาหาร โดยมี นางอนงค์ ไพจิตรประภาภรณ์ ผู้อํานวยการสถาบันอาหาร และเจ้าหน้าที่สถาบันอาหาร ให้การต้อนรับ
สถาบันอาหารได้จัดตั้งขึ้นเมื่อวันที่ 15 ตุลาคม 2539 ในรูปแบบ องค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ตามคําสั่งกระทรวงอุตสาหกรรมที่ 440/2539 ลงวันที่ 28 พฤศจิกายน 2539 เพื่อเป็นองค์กรนําในการพัฒนาภาคอุตสาหกรรมอาหารของประเทศไทย โดยมีภารกิจเป็นแหล่งให้บริการข้อมูลด้านการค้าและเทคโนโลยี การบริการด้านการตรวจวิเคราะห์ การประสานความร่วมมือเพื่อการแก้ไขปัญหา และยกระดับขีดความสามารถของอุตสาหกรรมอาหาร
ซึ่งผู้ตรวจราชการฯ ได้เน้นย้ําให้สถาบันอาหารดําเนินงานสอดรับกับนโยบาย MIND ที่ยึดถือในหลักการใช้หัวและใจปั้นอุตสาหกรรมเคียงคู่ชุมชน ครอบคลุม 4 มิติ ประกอบด้วย ความสําเร็จทางธุรกิจ ดูแลสังคม ชุมชน และสิ่งแวดล้อม รวมถึงการกระจายรายได้ให้กับประชาชนเพื่อความเป็นอยู่ที่ดีขึ้น โดยเฉพาะอย่างยิ่งการให้คําปรึกษาแนะนําแก่ผู้ประกอบการกลุ่มอุตสาหกรรมอาหารในประเทศไทย ให้มีความเข้มแข็ง การปรับธุรกิจให้เหมาะสมกับโลกอนาคต ประยุกต์ใช้องค์ความรู้และเทคโนโลยีที่ล้ําสมัยเพื่อสร้างขีดความสามารถในการแข่งขันและสร้างโอกาสทางธุรกิจ เชื่อมโยงผู้ประกอบการออกสู่ตลาดสากลต่อไป
รัฐบาลไทย-ข่าวทำเนียบรัฐบาล-​ สำนักงานปลัดกระทรวงกลาโหม คว้ารางวัลองค์กรเกียรติยศ จากวุฒิสภา ในการดำเนินโครงการจิตสำนึกรักเมืองไทย
วันศุกร์ที่ 21 เมษายน 2566
​ สํานักงานปลัดกระทรวงกลาโหม คว้ารางวัลองค์กรเกียรติยศ จากวุฒิสภา ในการดําเนินโครงการจิตสํานึกรักเมืองไทย
สํานักงานปลัดกระทรวงกลาโหม เข้ารับรางวัล “องค์กรเกียรติยศ” ของวุฒิสภา จากโครงการ “จิตสํานึกรักเมืองไทย” ที่ดําเนินการโดย "สํานักงานเลขานุการสํานักงานปลัดกระทรวงกลาโหม” ในการร่วมสร้างคนดี คนเก่ง คนกล้า และโอกาสสู่สังคม เพื่อพัฒนาชาติอย่างยั่งยืน
เมื่อวันที่ ๕ เมษายน ๒๕๖๖ ที่ผ่านมา พลโท ยุทธเกียรติ ล้วนไพรินทร์ รองผู้อํานวยการสํานักนโยบายและแผนกลาโหม เป็นผู้แทน พลเอก สนิธชนก สังขจันทร์ ปลัดกระทรวงกลาโหม เข้าร่วมพิธีมอบโล่รางวัลจาก นายศุภชัย สมเจริญ รองประธานวุฒิสภา โดย “โครงการจิตสํานึกรักเมืองไทย” ของสํานักงานปลัดกระทรวงกลาโหม ได้รับรางวัล “องค์กรเกียรติยศ” และถูกบันทึกไว้ในหอเกียรติยศวุฒิสภา สําหรับหน่วยงานที่ดําเนินการตามยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ ด้วยการสร้างคนดี คนเก่ง คนกล้า และโอกาสสู่สังคมเพื่อพัฒนาชาติไทยอย่างยั่งยืน ณ ห้องประชุมชั้น B1 อาคารรัฐสภา
ตลอด ๑๔ ปีที่ผ่านมา “โครงการจิตสํานึกรักเมืองไทย” ซึ่งเป็นกระบวนการรณรงค์เสริมสร้างจิตสํานึกสาธารณะให้กับสังคม โดยมีเยาวชนเป็นแกนกลาง ใช้การประกวด “โครงการเพื่อสาธารณประโยชน์สังคม” เป็นเครื่องมือในการผลักดันให้เกิดแนวคิดในการแก้ไขปัญหาหรือพัฒนาสังคมอย่างสร้างสรรค์ และสามารถทําให้เกิดเป็นรูปธรรม โดยความร่วมมือจากภาคประชาสังคม เพื่อให้เกิดสิ่งที่เป็นประโยชน์ร่วมกัน และส่งผลถึงความรักความสามัคคีของคนในชาติต่อไป ผลลัพธ์ของโครงการที่มีต่อเยาวชนคือ ทําให้เกิด “คนดี” คือมีจิตสํานึกสาธารณะ เห็นประโยชน์ส่วนรวมเป็นสําคัญ “คนเก่ง” ที่ใช้ความรู้ความสามารถในการแก้ไขปัญหาหรือพัฒนาสังคมอย่างสร้างสรรค์ “คนกล้า” ที่จะเป็นผู้นําในการแสดงออกและขับเคลื่อนให้เกิดสิ่งที่เป็นประโยชน์ต่อสังคมอย่างเป็นรูปธรรม “เยาวชนจิตสํานึกรักเมืองไทย” เปรียบเสมือนเทียนดอกเล็กๆ ที่จะเติบโตเป็นพลังที่ยิ่งใหญ่ให้กับประเทศชาติอย่างยั่งยืนสืบไป
รัฐบาลไทย-ข่าวทำเนียบรัฐบาล-ปลัดกระทรวงกลาโหมให้การต้อนรับ หัวหน้าคณะผู้แทนจากวิทยาลัยป้องกันประเทศสาธารณรัฐเคนยา
วันศุกร์ที่ 21 เมษายน 2566
ปลัดกระทรวงกลาโหมให้การต้อนรับ หัวหน้าคณะผู้แทนจากวิทยาลัยป้องกันประเทศสาธารณรัฐเคนยา
...
ในวันอังคารที่ ๑๑ เมษายน ๒๕๖๖ เวลา ๐๙.๐๐ น. พลเอก สนิธชนก สังขจันทร์ ปลัดกระทรวงกลาโหม ได้ให้การต้อนรับ พลเรือจัตวา โทมัส โจโรเก งางะ (Brigadier Thomas Njoroge Ng’ang’a) หัวหน้าคณะผู้แทนจากวิทยาลัยป้องกันประเทศสาธารณรัฐเคนยา และคณะ (๒๐ นาย) พร้อมด้วย นายคิปทิเนสส์ ลินด์ซีย์ คิมโวเล (Mr. Kiptiness Lindsay Kimwole) เอกอัครราชทูตเคนยาประจําประเทศไทย ณ ห้องพระบารมีปกเกล้า ในศาลาว่าการกลาโหม ในโอกาสเดินทางเยือนประเทศไทยระหว่าง ๓ - ๑๑ เมษายน ๒๕๖๖ เพื่อศึกษาดูงานในหน่วยงานภาครัฐและเอกชนที่สําคัญของไทย อาทิ กระทรวงการต่างประเทศ กระทรวงอุตสาหกรรม การท่าเรือแห่งประเทศไทย สถาบันเทคโนโลยีป้องกันประเทศ (สทป.) รวมทั้ง วิทยาลัยป้องกันราชอาณาจักร (วปอ.) สําหรับความสัมพันธ์ระหว่างไทย - เคนยา นั้น มีความสัมพันธ์อันดีระหว่างกันมาอย่างยาวนาน โดยในปีนี้จะครบรอบ ๕๖ ปี ของการสถาปนาทางการทูตระหว่างกัน (สถาปนาฯ เมื่อ ๒๕ ก.ค.๑๐) เคนยาถือเป็นประเทศที่มีความสําคัญในทวีปแอฟริกา รวมถึงมีศักยภาพในการเป็นหุ้นส่วนทางยุทธศาสตร์ ทั้งทางด้านเศรษฐกิจ การเมือง และสังคม โดยเคนยาเป็นประเทศคู่ค้าที่สําคัญที่สุดของไทยในอนุภูมิภาค แอฟริกาตะวันออก และเป็นประเทศเดียวในทวีปแอฟริกาที่มีการประชุมคณะกรรมาธิการร่วม (Joint Commission - JC) กับไทยนอกจากนี้ ทั้งสองประเทศยังคงมุ่งมั่นที่จะเสริมสร้างความสัมพันธ์อันดีระหว่างกันอย่างรอบด้าน โดยเฉพาะด้านการทหาร โดยไทยชื่นชมหลักสูตรวิทยาลัยป้องกันราชอานาจักรเคนยา ซึ่งเป็นหลักสูตรด้านความมั่นคงที่มุ่งเน้นการพัฒนาผู้เข้ารับการศึกษาจากทุกภาคส่วนอย่างรอบด้าน ให้มีความ เป็นผู้นําที่มีความรู้ความสามารถในการมีส่วนร่วมในกิจการความมั่นคงและการป้องกันประเทศได้อย่างสร้างสรรค์และมีประสิทธิภาพ เป็นที่ยอมรับจากนานาชาติ สําหรับการเข้าพบในวันนี้ กระทรวงกลาโหมหวังว่าจะเป็นประโยชน์และเป็นส่วนสําคัญในการเพิ่มพูนความสัมพันธ์ รวมทั้งจะเป็นการแลกเปลี่ยนประสบการณ์ ให้เกิดการถ่ายทอดความรู้ระหว่างกันต่อไป โดยในการเข้าเยี่ยมคํานับครั้งนี้ คณะผู้แทนจากวิทยาลัยป้องกันประเทศสาธารณรัฐเคนยา ยังได้เข้าเยี่ยมชมพิพิธภัณฑ์ศาลาว่าการกลาโหม ซึ่งเป็นแหล่งรวบรวมเอกสารที่สําคัญและวัตถุพิพิธภัณฑ์โบราณที่ทรงคุณค่าทางประวัติศาสตร์ของกระทรวงกลาโหม ตั้งอยู่ชั้นที่หนึ่งอาคารศาลาว่าการกลาโหมทิศตะวันตก มีพื้นที่จัดแสดง ๘ พื้นที่ ประกอบด้วย (๑) ห้องประวัติจากโรงทหารหน้าสู่ศาลาว่าการกลาโหม (๒) ผังพิพิธภัณฑ์กลางแจ้งปืนใหญ่โบราณหน้าศาลาว่าการกลาโหม (๓) สมุดรายชื่อทหารไทยกองอาสา ไปสงครามโลกครั้งที่ ๑ ที่ทวีปยุโรป รวม ๑,๔๒๔ นาย (๔) สมุดไทยดําบันทึกยอดไพร่พล (๕) ประวัติ พญาคชสีห์ด้านหน้าศาลาว่าการกลาโหม (๖) แบบเรียนตําราแบบฝึกทางการทหารสมัยพระบาทสมเด็จพระจุลจอมเกล้าเจ้าอยู่หัว (๗) ภาพประวัติศาสตร์ศาลาว่าการกลาโหม และ (๘) หัวเสาธงชาติ ต่อมาได้พัฒนาเป็นห้องบรรยายประวัติกระทรวงกลาโหมทางวิดีทัศน์ เพื่อให้กําลังพลและประชาชนทั่วไปได้เข้าเยี่ยมชม
รัฐบาลไทย-ข่าวทำเนียบรัฐบาล-นายกฯ กล่าวในวันอีฎิ้ลฟิตริ ฮ.ศ.1444 ส่งความรัก ความระลึกถึง ความปรารถนาดียังพี่น้องชาวไทยมุสลิมทุกคน ชื่นชมจิตใจอันบริสุทธิ์ที่บริบูรณ์ไปด้วยศรัทธา
วันพฤหัสบดีที่ 20 เมษายน 2566
20/04/2566
นายกฯ กล่าวในวันอีฎิ้ลฟิตริ ฮ.ศ.1444 ส่งความรัก ความระลึกถึง ความปรารถนาดียังพี่น้องชาวไทยมุสลิมทุกคน ชื่นชมจิตใจอันบริสุทธิ์ที่บริบูรณ์ไปด้วยศรัทธา
นายกฯ กล่าวในวันอีฎิ้ลฟิตริ ฮ.ศ.1444 ส่งความรัก ความระลึกถึง ความปรารถนาดียังพี่น้องชาวไทยมุสลิมทุกคน ชื่นชมจิตใจอันบริสุทธิ์ที่บริบูรณ์ไปด้วยศรัทธา ในการทําคุณงามความดีถวายแด่เอกองค์พระผู้อภิบาล
วันที่ 20 เมษายน 2566 เวลา 19.30 น. นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานัก เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยผ่านบันทึกวีดิทัศน์เนื่องในโอกาสวันอีฎิ้ลฟิตริ ฮิจเราะห์ศักราช 1444 ส่งความรัก ความระลึกถึง และความปรารถนาดีมายังพี่น้องชาวไทยมุสลิมทุกคนทั้งที่พํานักอยู่ในประเทศและต่างประเทศ
นายกรัฐมนตรีกล่าวว่า วันอีฎิ้ลฟิตรินี้นับวาระแห่งการเฉลิมฉลองวันสิ้นสุดการถือศีลอดในเดือนรอมฎอน ถือเป็นการข้ามผ่านการทดสอบศรัทธาตามหลักศาสนกิจโดยสมบูรณ์ ซึ่งเป็นสิ่งที่น่าชื่นชมถึงจิตใจอันบริสุทธิ์ ที่บริบูรณ์ไปด้วยศรัทธาในการทําคุณงามความดีถวายแด่เอกองค์พระผู้อภิบาล ด้วยความมุ่งมั่น เสียสละ และอดทนของพี่น้องชาวไทยมุสลิมทุกคน อีกทั้งยังแสดงถึงความสัมพันธ์ และความเอื้ออาทรต่อกันในหมู่ครอบครัว มิตรสหาย อันเป็นวิถีปฏิบัติที่งดงามและเปี่ยมไปด้วยความรักอย่างแท้จริง
โอกาสนี้ นายกรัฐมนตรีขอสันติสุขจงประสบแด่ทุกคน และขอพรอันประเสริฐจากเอกองค์พระผู้อภิบาล ได้โปรดประทานความเมตตา ความสุขสวัสดี พร้อมทั้งกําลังกาย กําลังใจ และจิตวิญญาณที่เข้มแข็งในการปฏิบัติตนเป็นสัตบุรุษที่เพียบพร้อมด้วยศรัทธาและคุณงามความดี เพื่อประโยชน์แก่ตนเอง สังคม และประเทศชาติบ้านเมืองสืบต่อไป